Schulthess unnd rat in Bernn, unnsernn gunstlichenn
gruss zuvor, liebenn getruwenn. Wir sachenn unnd vernä-
menn, manigerley frömbder lut in unnser stett, schloss
unnd landschafftenn irnn wanndell habenn unnd
unnder gestalltenn, armer personenn, das ledig allmuͦ-
senn vordernn unnd allso erbere lût hûser durchlouffenn
unnd denen manigerley tranngs unnd beladnuß, be-
sunder wann si nit anheimsch syenn, zuͦfuͤgenn.
Daran vilvalltige untruw stat und merklich übell be-
sunder in disernn harttenn jarenn gar balld möchtenn
erwachsenn, daß unns gepurt zymmlichenn zü fûr sächen.
Unnd allso an ûch unser ernnschts bevelch, das ir dar-
uff flissige sicht habenn und all unnd ieglich sollich
frômbd bettlennd personen, desglichen ouch die
dremmelbübenn, die sich mit genarlicher bossheit uff
die unnserenn legenn. Wa die zuͦ ûch kommen für
unnd für wisenn unnd ûber ein halbentag oder ein
nacht lut harrenn lassen unnd ab sich dero
einicher genärlichenn hinderzuge inn nach not-
durfft fragenn unnd erkunnen und demnach
allso hanndlenn, damit unnser armen lût unnd
besunder uff dem land ungennügt unnd die
in den stettenn an sorg lebenn unnd belibenn mogen,
damit tuͦnd ir unnserm willen. Dat mittwochen
nach conversionis Pauli anno LXXXX.